da vi da de en en de de da da da da da da id en de da nb da da da da da en nb en es nb en da da da en en da pl da en en da hbs_lat cs en da da da da da da da en sv en en sv nb da de en fr da da en da da en fi da da da de nl da en
H1: Rødovre kørt over af Hafnias eksprestog - Hafnia Floorball Club
Kirk - 5. januar 2015
Der er tradition for lige og højintense opgør, når Hafnia og Rødovre støder sammen, men søndag eftermiddag i Sundbyøsterhallen var der reelt kun et hold på banen, og med sejren på hele 11-3 fortsatte Hafnia sin stime på nu 7 sejre i træk!
Hafnia fortsatte de fornemme takter i 2. periode uden dog fra start at få udbytte af anstrengelserne. Rødovre havde fået lidt bedre fat og bankede ved flere lejligheder på til en scoring. Af samme grund var det vigtigt, at det var Terkelsen, som scorede kampens næste mål og dermed fuldbyrdede sit hattrick. Kort efter blev der dømt liggende spil på Søger, og selvom Rødovre ikke udnyttede overtallet, scorede de umiddelbart efter, Hafnia var blevet fuldtallige. Møller i Hafnia-målet havde indtil da virket umulig at passere, og man kunne frygte, at målet ville give udeholdet blod på tanden. Neubert leverede imidlertid et slag til kæben, da han sendte en fornem pasning fra bageste geled frem til kaptajn Jensen, der med sin frygtede baghånd bragte Hafnia foran 6-1. Herefter kunne brødrene Trier, der for første gang i lang tid var genforenet som wingpar, i fællesskab gøre det til 7-1 med storebror som målscorer, inden kaptajn Jensen slukkede alt håb, der måtte være tilbage i Rødovre-lejren, med sin scoring ad to omgange til 8-1.
Sidst de to hold mødtes, mønstrede Rødovre et flot comeback i 3. periode, hvor de næsten fik point efter at have været bagud 6-2. Rødovre havde dog slet ikke samme skarphed i spillet denne gang, og deres defensive mangler blev udstillet på Ellebæks perle til 9-1, hvor han efter bandespil med Frede var alene med keeperen, som gjorde sit udfald, hvorefter Ellebæk trak udenom og løftede bolden i nettet med baghånden – bravo! Rødovre tog en timeout, men det var Hafnia, som udnyttede pausen til kort efter at udbygge yderligere ved Jeppes første mål på dagen. Sidste Hafnia-scoring tegnede Terkelsen sig for, da Kirk fandt den efterhånden trætte wing med en lang pasning. Terkelsen, der flere gange i 3. periode havde givet eksempler på, at der var lavvande i tanken, orkede ikke andet end at skyde med det samme fra distancen, men det var også alt rigeligt. Lidt unødvendigt gav Hafnia to trøstemål væk i slutfasen, da flere backs tilsyneladende blev ramt af “pointliderlighed”. Møller havde ellers fortjent at holde modstanderen på det ene mål med sin fornemme optræden mellem stængerne.
Selvom både Terkel (4+0) og Jeppe (1+3) begik 4 point i opgøret, blev Søger MOM som fornemste eksempel på den solide Hafnia-defensiv. Hele holdet fortjente dog stor kredit for indsatsen, som lover godt forud for det svære kampprogram med snarlige opgør mod de 3 andre hold i top 4.
Hafnia FC – Rødovre FC II 11-3 (4-0, 4-1, 3-2)
1. 06:48 U2 Tobias Henriksen, Rødovre
1. 08:20 1-0 Anders Terkelsen (Jeppe V. Trier) PP
1. 13:23 2-0 Nicholai Ellebæk (uass.)
1. 16:04 U2 Thomas Hvims, Rødovre
1. 18:01 3-0 Lars Neubert (Jeppe V. Trier) PP
1. 19:19 4-0 Anders Terkelsen (Kristian Nørhave)
2. 07:03 5-0 Anders Terkelsen (Kristian Nørhave)
2. 07:55 U2 Kristian Søger, Hafnia
2. 10:00 5-1 Mikael Kelk (Carsten Bjerregaard)
2. 15:33 6-1 Peter Steen Jensen (Lars Neubert)
2. 18:47 7-1 Frederik Trier Møller (Jeppe V. Trier)
2. 19:48 8-1 Peter Steen Jensen (uass.)
3. 02:07 9-1 Nicholai Ellebæk (Frederik Trier Møller)
3. 09:35 Timeout, Rødovre
3. 10:08 10-1 Jeppe V. Trier (uass.)
3. 14:13 11-1 Anders Terkelsen (Kristian Kirk)
3. 18:43 11-2 Mikael Kelk (Lukas Matthiasson)
3. 19:05 11-3 Henrik Møller (uass.)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club